Oh! Darling

"Oh! Darling" (בעברית: "אוי! יקירתי") הוא שיר של להקת הרוק הבריטית הביטלס משנת 1969, המופיע כשיר הרביעי באלבום Abbey Road משנת 1969. השיר הולחן על ידי פול מקרטני (קרדיט ללנון-מקרטני).<ref name=":0"></ref> כותרת העבודה שלו הייתה "Oh! Darling (I'll Never Do You No Harm)".<ref name=":1"></ref> אף על פי שלא יצא כסינגל בבריטניה או בארצות הברית, חברת בת מקומית של קפיטול רקורדס הפיצה אותו כסינגל במרכז אמריקה, עם "Maxwell's Silver Hammer" כבי-סייד שלה. השיר יצא גם כסינגל בפורטוגל. אפל רקורדס הוציאה לאור את השיר "Oh! Darling" ביפן עם "Here Comes the Sun" ביוני 1970.

לשיר נעשו גרסות כיסוי רבות, וביניהן אפשר למנות את הגרסות של רובין גיב, ג'ורג' בנסון, המודלס ועוד.
== רקע ==
מאוחר יותר אמר מקרטני על הקלטת השיר: "כשהקלטנו את Oh! Darling אני באתי לאולפנים מוקדם כדי לשיר את השיר לבד כל יום במשך שבוע, משום שבהתחלה הקול שלי היה ברור מדי. רציתי שהוא יישמע כאילו אני מבצע את זה על הבמה כל השבוע".<ref></ref> הוא היה מנסה את השיר רק פעם ביום, אם זה לא היה נכון הוא היה מחכה עד למחרת. לדברי מהנדס הקול אלן פרסונס, מקרטני קונן פעם על כך ש"לפני חמש שנים יכולתי לעשות את זה כהרף עין".<ref></ref> בריאיון למגזין פלייבוי בשנת 1980, אמר ג'ון לנון: "'Oh! Darling' היה שיר נהדר שפול כתב אך הוא לא שר אותו טוב. אני חשבתי שאם אני אשיר אותו הוא יכל לצאת יותר טוב, זה היה יותר הסגנון שלי מאשר שלו. הוא כתב את זה, אז מה לעזאזל, הוא הולך לשיר את זה".<ref name=":0" /><ref></ref> השיר הוא במפתח של A מז'ור.<ref></ref>

ג'ורג' האריסון תיאר את השיר כ"שיר טיפוסי משנות ה-50 וה-60 בגלל מבנה האקורדים שלו".<ref></ref>

== הקלטה ==
השיר הבסיסי הוקלט ב-20 באפריל 1969. היו הרבה סשנים של אוברדאב, כולל ניסיונותיו של מקרטני להיות הסולן.<ref name=":1" /> לדברי איאן מקדונלד, קולות הרקע היו "מעולים", אך "למרבה הצער לא הושמעו מספיק במיקס".<ref name=":2"></ref> המהנדס ג'ף אמריק סיפר שמקרטני שר בזמן ששיר הרקע התנגן ברמקולים, במקום באוזניות, כי הוא רצה להרגיש כאילו הוא שר לקהל חי.<ref></ref> השיר בוצע בהופעה חיה על ידי פול מקרטני וכריסי היינד מהפריטנדרס במהלך קונצרט זיכרון למתופף פו פייטרס טיילור הוקינס ב-3 בספטמבר 2022.

=== הסשנים של Get Back ===
מקרטני הקליט לראשונה דמו של "Oh! Darling" באולפני טוויקנהאם ב-16 בינואר 1969 במהלך סשנים של Get Back מבלי שחברי הלהקה האחרים נכחו, מכיוון שהסט של טוויקנהאם בו השתמשו פורק עקב העברת הסשנים למטה של אפל.<ref>The Beatles: Get Back. Episode 2, directed by Peter Jackson, produced by Apple Corps Ltd. and WingNut Films. 2021.</ref> ב-27 בינואר 1969, לאחר ניסיון מוקדם של הלהקה לשיר את השיר, הכריז לנון: "רק שמעתי שהגירושים של יוקו בדיוק עברו", ולאחר מכן הוא והלהקה פרצו בגרסה מאולתרת של השיר, והחליפו את "I'm free at last" בחלק מהמילים.<ref></ref> השיר והאלתור שלאחריו כלולים באלבום Anthology 3, שיצא בשנת 1996. גרסה זו כוללת גם תפקיד קלידים בגילומו של בילי פרסטון.<ref>The Beatles (1996). Anthology 3 (liner notes).</ref>

== משתתפים ==
לדברי איאן מקדונלד:<ref name=":2" />

* פול מקרטני - סולן, קולות רקע, בס
* ג'ון לנון - קולות רקע, פסנתר
* ג'ורג' האריסון - קולות רקע, גיטרה חשמלית
* רינגו סטאר - תופים

עם זאת, הספר המלווה את סדרת הקופסאות Abbey Road: Super Deluxe Version משנת 2019 מפרט מערך חלופי:<ref></ref>

* פול מקרטני - סולן, קולות רקע, פסנתר
* ג'ון לנון - קולות רקע, גיטרה
* ג'ורג' האריסון - קולות רקע, בס
* רינגו סטאר - תופים

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|24
|}

== גרסת רובין גיב והבי ג'יז ==
גרסת הכיסוי לשיר של רובין גיב יצאה בשנת 1978 וזכתה להצלחה רבה. בניו זילנד השיר היה לסינגל ה-40 הנמכר ביותר בשנת 1978. הוא הגיע למקום ה-15 ברשימת בילבורד 200 בארצות הברית, ולמקום ה-22 במצעד בילבורד הוט 100 של אותה שנה.

== קישורים חיצוניים ==

== הערות שוליים ==

קטגוריה:שירי הביטלס
קטגוריה:שירי 1969
קטגוריה:שירים באנגלית
קטגוריה:סינגלים בהוצאת אפל רקורדס